Jon Ola Norbom

Jon Ola Hauger Norbom (1923–2020) var en norsk økonom og politiker for Venstre. Han var finansminister i 362 dager i Korvald-regjeringen, fra 18. oktober 1972 til 16. oktober 1973. Før det var han statssekretær i Finansdepartementet i tre år, under Ole Myrvoll da Per Borten var regjeringssjef. 

Etter tre måneder i Grini fangeleir tok han artium høsten 1942 som privatist etter toårskurs på Grimelands skole. Han påbegynte deretter studiet i sosialøkonomi før han havnet 18 måneder i tysk fangenskap i Buchenwald.  

Han ble cand.oecon. (sosialøkonomisk embetseksamen) ved Universitetet i Oslo i 1949, og begynte samme år som sekretær i Industridepartementet, samtidig som han ble formann i Unge Venstre.

Han studerte internasjonal økonomi ved Europa-colleget 1952–1953 (Certificat) og var dermed en av de første norske studentene ved den belgiske eliteskolen. Året etter ble han forsker ved National Bureau of Economic Research i New York, og arbeidet som statistiker i FN 1955–59. Han ble så forsker og spesialrådgiver ved GATT i Genève. Etter at han gikk av som finansminister ble han direktør for Det internasjonale handelssenteret i UNCTAD/GATT (1973–84).

Han var departementsråd i Sosialdepartementet 1984–1992.

 Referanser 

 Eksterne lenker 


Kategori:Norske finansministre
Kategori:Venstre-statsråder
Kategori:Statsråder i Regjeringen Korvald
Kategori:Statssekretærer fra Venstre
Kategori:Statssekretærer i Regjeringen Borten
Kategori:Unge Venstres ledelse
Kategori:Norske departementsråder
Kategori:Personer tilknyttet FN
Kategori:Norske samfunnsøkonomer
Kategori:Alumni fra Europa-colleget
Kategori:Personer fra Bærum kommune